CELEX: 22002D0092
Language: hr
Date: 2002-06-25 00:00:00
Title: Odluka Zajedničkog odbora EGP-a br. 92/2002 od 25. lipnja 2002. o izmjeni Priloga XXI. (Statistika) Sporazumu o EGP-u

11/Sv. 95
            
            
               HR
            
            
               Službeni list Europske unije
            
            
               257
            
         22002D0092
   
               L 266/67
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 92/2002
   od 25. lipnja 2002.
   o izmjeni Priloga XXI. (Statistika) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XXI. Sporazumu je izmijenjen Odlukom Zajedničkog odbora EGP-a br. 65/2002 od 31. svibnja 2002. (1)
               
            
         
               (2)
            
            
               Prilagodbe Uredbe Vijeća (EEZ) br. 571/88 od 29. veljače 1988. o organizaciji statističkih istraživanja Zajednice o strukturi poljoprivrednih gospodarstava između 1988. i 1997. (2), kako je zadnje izmijenjena Uredbom Vijeća (EZ) br. 2467/96 od 17. prosinca 1996. o izmjeni Uredbe (EEZ) br. 571/88 o organizaciji statističkih istraživanja Zajednice o strukturi poljoprivrednih gospodarstava (3), uključene u Sporazum putem Odluke Zajedničkog odbora EGP-a br. 13/1999 od 29. siječnja 1999. (4), potrebno je izmijeniti,
            
         ODLUČIO JE:
   Članak 1.
   Točka 23. (Uredba Vijeća (EEZ) br. 571/88) Priloga XXI. Sporazumu mijenja se kako slijedi:
   
               1.
            
            
               Tekst prilagodbe (d) zamjenjuje se sljedećim:
               „Članci 10., 12. i 13. Priloga II. nisu relevantni za Island i Lihtenštajn. Članak 13. nije relevantan za Norvešku.”
            
         
               2.
            
            
               Tekst prilagodbe (h) zamjenjuje se sljedećim:
               „Lihtenštajn i Island ne obvezuje tipologija iz članaka 6., 7., 8., 9. i Priloga I. Međutim, Lihtenštajn i Island šalju potrebne dodatne informacije omogućavajući ponovno razvrstavanje prema toj tipologiji.”
            
         Članak 2.
   Ova Odluka stupa na snagu 26. lipnja 2002., pod uvjetom da su Zajedničkom odboru EGP-a (5) podnesene sve obavijesti na temelju članka 103. stavka 1. Sporazuma.
   Članak 3.
   Ova se Odluka objavljuje u odjeljku EGP-a i Prilogu EGP-a Službenog lista Europskih zajednica.
   
      Sastavljeno u Bruxellesu 25. lipnja 2002.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 238, 5.9.2002., str. 36.
   
      (2)  SL L 56, 2.3.1988., str. 1.
   
      (3)  SL L 335, 24.12.1996., str. 3.
   
      (4)  SL L 112, 11.5.2000., str. 67 i Prilog EGP-a 21., 11.5.2000., str. 1.
   
      (5)  Ustavni zahtjevi nisu navedeni.